Lav et referat af nedenstående tekst:

Tekst:
En 29-årig mand blev fremstillet i grundlovsforhør lørdag eftermiddag og efterfølgende varetægtsfængslet i fire uger. Det skete efter han lørdag morgen bankede en 56-årig mand og en 31-årig kvinde og truede med at ville slå dem ihjel. - De tre personer har siddet i lejligheden og taget stoffer, og hvad der så er sket, ved vi ikke så meget om endnu, siger Lone Lyngsø, der er anklager ved Nordjyllands Politi. Voldsepisoden resulterede i, at alle tre måtte en tur forbi sygehuset og modtage behandling for sine skader, men særligt den 56-årige var ilde tilredt. - Det lader til, at han er blevet slået med en genstand, og lejligheden bar også præg af, at der havde været tumult, siger Lone Lyngsø. Den 29-årige er sigtet for at have overtrådt straffelovens paragraf 245, der handler om grov vold, men også straffelovens paragraf 266 om trusler, men han nægter sig skyldig. - Han havde fået for meget kokain, og var gået kold, så han husker ikke så meget, men han er angiveligt vågnet op og det er så her, han har opført sig meget udadreagerende, siger anklageren. Den 29-årige har kæret afgørelsen til landsretten.

Referat:
Voldsepisoden fandt sted på en privat adresse i Svenstrup lørdag morgen.